nibzard/narodne-novine-full-text-markdown huggingface dataset:
## Odluka o prestanku važenja Odluke o posebnoj obveznoj pričuvi na obveze po izdanim vrijednosnim papirima

### NN 18/2009 (11.2.2009.), Odluka o prestanku važenja Odluke o posebnoj obveznoj pričuvi na obveze po izdanim vrijednosnim papirima

**HRVATSKA NARODNA BANKA**

398

Na temelju članka 14. i članka 42. stavka 3. točke 7. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 4. veljače 2009. donio je

ODLUKU

O PRESTANKU VAŽENJA ODLUKE O POSEBNOJ OBVEZNOJ PRIČUVI NA OBVEZE PO IZDANIM VRIJEDNOSNIM PAPIRIMA

I.

Danom stupanja na snagu ove Odluke prestaje važiti Odluka o posebnoj obveznoj pričuvi na obveze po izdanim vrijednosnim papirima (»Narodne novine«, br. 18/2006. i 130/2007.).

II.

Danom stupanja na snagu ove Odluke Hrvatska narodna banka cjelokupnu će posebnu obveznu pričuvu izdvojenu u skladu s Odlukom o posebnoj obveznoj pričuvi na obveze po izdanim vrijednosnim papirima (»Narodne novine«, br. 18/2006. i 130/2007.) vratiti bankama.

III.

Ova Odluka stupa na snagu osmog dana od dana objave u »Narodnim novinama«.

O. br. 727/2009.

Zagreb, 4. veljače 2009.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 18/2009-398
## Odluka o izmjenama i dopunama Odluke o Hrvatskom sustavu velikih plaćanja i o namiri na računima banaka u Hrvatskoj narodnoj banci

### NN 18/2009 (11.2.2009.), Odluka o izmjenama i dopunama Odluke o Hrvatskom sustavu velikih plaćanja i o namiri na računima banaka u Hrvatskoj narodnoj banci

**HRVATSKA NARODNA BANKA**

399

Na temelju članka 42. stavka 3. točke 13. Zakona o Hrvatskoj narodnoj banci (»Narodne novine«, br. 75/2008.) i članka 44. točke 7. i 8. Zakona o platnom prometu u zemlji (»Narodne novine«, br. 117/2001.) Savjet Hrvatske narodne banke na sjednici održanoj 4. veljače 2009. donio je

ODLUKU

O IZMJENAMA I DOPUNAMA ODLUKE O HRVATSKOM SUSTAVU VELIKIH PLAĆANJA I O NAMIRI NA RAČUNIMA BANAKA U HRVATSKOJ NARODNOJ BANCI

Članak 1.

U Odluci o Hrvatskom sustavu velikih plaćanja i o namiri na računima banaka u Hrvatskoj narodnoj banci (»Narodne novine«, br. 34/2005., 74/2005. i 28/2006.) u članku 2. stavak 2. mijenja se i glasi:

»(2) Sudionici HSVP-a jesu Hrvatska narodna banka, banke, štedne banke i Hrvatska banka za obnovu i razvitak.«

Članak 2.

U članku 3. stavku 1. iza riječi »banaka« stavlja se zarez i dodaju riječi »štednih banaka i Hrvatske banke za obnovu i razvitak (u nastavku teksta: banke)«.

Članak 3.

U članku 8. stavak 1. mijenja se i glasi:

»(1) Platna transakcija je namirena nakon što je u skladu s nalogom za plaćanje provedeno terećenje i odobrenje računa za namiru sudionika ili računa iz članka 4. stavka 1. ove Odluke.«

Iza stavka 1. dodaje se novi stavak 2., koji glasi:

»(2) Platna transakcija je prihvaćena i neopoziva, u smislu zakona kojim se uređuje konačnost namire u platnim sustavima, od trenutka kada je namirena.«

Dosadašnji stavci 2., 3., 4., 5., 6. i 7. postaju stavci 3., 4., 5., 6., 7. i 8.

Članak 4.

U članku 9. iza stavka 1. dodaju se novi stavci 2. i 3., koji glase:

»(2) Nakon dobivanja obavijesti od nadležnog tijela o otvaranju postupka zbog insolventnosti nad sudionikom u smislu zakona kojim se uređuje konačnost namire u platnim sustavima, Hrvatska narodna banka privremeno ili trajno tom sudioniku obustavlja ili ograničava raspolaganje novčanim sredstvima na njegovom računu.

(3) Hrvatska narodna banka izvijestit će sve sudionike o pokretanju postupka zbog insolventnosti nad sudionikom.«

Članak 5.

U članku 14. stavku 1. riječi »Nakon što dobije odobrenje za rad,« zamjenjuju se riječima: »Nakon upisa u sudski registar«.

Članak 6.

Ova Odluka stupa na snagu danom objave u »Narodnim novinama«.

O. br. 728/2009.

Zagreb, 4. veljače 2009.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 18/2009-399
## Odluka o izmjenama i dopunama Odluke o Nacionalnom klirinškom sustavu

### NN 18/2009 (11.2.2009.), Odluka o izmjenama i dopunama Odluke o Nacionalnom klirinškom sustavu

**HRVATSKA NARODNA BANKA**

400

Na temelju članka 42. stavka 3. točke 13. Zakona o Hrvatskoj narodnoj banci (»Narodne novine«, br. 75/2008.) i članka 44. točke 7. Zakona o platnom prometu u zemlji (»Narodne novine«, br. 117/2001.) Savjet Hrvatske narodne banke na sjednici održanoj 4. veljače 2009. donio je

ODLUKU

O IZMJENAMA I DOPUNAMA ODLUKE O NACIONALNOM KLIRINŠKOM SUSTAVU

Članak 1.

U Odluci o Nacionalnom klirinškom sustavu (»Narodne novine«, br. 14/2002. i 150/2002.) članak 3. mijenja se i glasi:

»Sudionici NKS-a jesu Hrvatska narodna banka, banke, štedne banke i Hrvatska banka za obnovu i razvitak.

Sudionik NKS-a može, na temelju ugovora, ovlastiti treću stranu za sudjelovanje u obračunu preko NKS-a u njegovo ime i za njegov račun.

Treća je strana, u smislu ove Odluke:

– institucija koja, na temelju ugovornog odnosa, dostavlja platne transakcije u NKS radi obračuna i preuzima platne transakcije iz NKS-a u ime i za račun sudionika NKS-a;

– sudionik platnog prometa koji, na temelju ovlaštenja sudionika NKS-a, dostavlja platne transakcije u NKS radi obračuna i preuzima platne transakcije iz NKS-a.

Sudionik NKS-a može ovlastiti svoj organizacijski dio za sudjelovanje u obračunu preko NKS-a. Ovlasti organizacijskog dijela u obračunu preko NKS-a određuje sudionik NKS-a.«

Članak 2.

U članku 4. stavak 1. mijenja se i glasi:

»NKS u obračun uključuje banku, štednu banku i Hrvatsku banku za obnovu i razvitak (u nastavku teksta: banke) uz suglasnost Hrvatske narodne banke.«

Članak 3.

U članku 7. iza stavka 2. dodaje se novi stavak 3., koji glasi:

»Platna transakcija je prihvaćena i neopoziva od trenutka kada je obračunata na obračunskom računu sudionika NKS-a.«

Članak 4.

U članku 11. druga rečenica briše se.

Članak 5.

Ova Odluka stupa na snagu danom objave u »Narodnim novinama«.

O. br. 729/2009.

Zagreb, 4. veljače 2009.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 18/2009-400
## Odluka kojom se potvrđuje da Hrvatski sustav velikih plaćanja i Nacionalni klirinški sustav udovoljavaju uvjetima iz Zakona o konačnosti namire u platnim sustavima i sustavima za namiru financijskih instrumenata

### NN 18/2009 (11.2.2009.), Odluka kojom se potvrđuje da Hrvatski sustav velikih plaćanja i Nacionalni klirinški sustav udovoljavaju uvjetima iz Zakona o konačnosti namire u platnim sustavima i sustavima za namiru financijskih instrumenata

**HRVATSKA NARODNA BANKA**

401

Na temelju članka 42. stavka 3. točke 13. Zakona o Hrvatskoj narodnoj banci (»Narodne novine«, br. 75/2008.) i članka 2. stavka 3. Zakona o konačnosti namire u platnim sustavima i sustavima za namiru financijskih instrumenata (»Narodne novine«, br. 117/2008.) Savjet Hrvatske narodne banke na sjednici održanoj 4. veljače 2009. donio je

ODLUKU

KOJOM SE POTVRĐUJE DA HRVATSKI SUSTAV VELIKIH PLAĆANJA I NACIONALNI KLIRINŠKI SUSTAV UDOVOLJAVAJU UVJETIMA IZ ZAKONA O KONAČNOSTI NAMIRE U PLATNIM SUSTAVIMA I SUSTAVIMA ZA NAMIRU FINANCIJSKIH INSTRUMENATA

Članak 1.

Hrvatski sustav velikih plaćanja, kao međubankovni platni sustav kojem je vlasnik i operativni upravitelj Hrvatska narodna banka, udovoljava uvjetima iz članka 2. stavka 1. Zakona o konačnosti namire u platnim sustavima i sustavima za namiru financijskih instrumenata.

Članak 2.

Nacionalni klirinški sustav, kao međubankovni platni sustav kojem je vlasnik i operativni upravitelj Financijska agencija, udovoljava uvjetima iz članka 2. stavka 1. Zakona o konačnosti namire u platnim sustavima i sustavima za namiru financijskih instrumenata.

Članak 3.

Ova Odluka stupa na snagu danom objave u »Narodnim novinama«.

O. br. 730/2009.

Zagreb, 4. veljače 2009.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 18/2009-401
## Odluka o puštanju u optjecaj kovanog novca kuna i lipa s oznakom godine kovanja "2009."

### NN 18/2009 (11.2.2009.), Odluka o puštanju u optjecaj kovanog novca kuna i lipa s oznakom godine kovanja "2009."

**HRVATSKA NARODNA BANKA**

402

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 4. veljače 2009. donio je

ODLUKU

O PUŠTANJU U OPTJECAJ KOVANOG NOVCA KUNA I LIPA S OZNAKOM GODINE KOVANJA »2009.«

1. Kovani novac kuna i lipa s oznakom godine kovanja »2009.«, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) s istovjetnim osnovnim obilježjima (osim godine kovanja) utvrđenima u Odluci o apoenima i osnovnim obilježjima novčanica i kovanog novca kune i lipe (»Narodne novine«, br. 37/1994.), pušta se u optjecaj 23. veljače 2009.

2. Ova Odluka stupa na snagu danom objave u »Narodnim novinama«.

O. br. 731/2009.

Zagreb, 4. veljače 2009.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 18/2009-402
## Rješenje kojim je društvu Eternitas d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

### NN 18/2009 (11.2.2009.), Rješenje kojim je društvu Eternitas d.o.o. za zastupanje u osiguranju, Zagreb, prestala važiti dozvola za obavljanje poslova zastupanja u osiguranju

**HRVATSKA AGENCIJA ZA NADZOR
FINANCIJSKIH USLUGA**

405

Na temelju članka 15. stavka 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavka 6. Zakona o osiguranju (»Narodne novine« broj 151/05, 87/08) i članka 141. stavak 1. točka 2. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 5. veljače 2009, donijela je

RJEŠENJE

I. Društvu ETERNITAS d.o.o. za zastupanje u osiguranju, Zagreb, Jurkovićeva 24, MBS: 080333233, prestala je važiti dozvola za obavljanje poslova zastupanja u osiguranju izdana 28. prosinca 2006. rješenjem klasa: UP/I-453-06/06-03/17, urbroj: 326-112-06-4.

II. Izreka ovog rješenja objavit će se u »Narodnim novinama«.

Klasa: UP/I-453-02/09-37/9

Urbroj: 326-112-09-1

Zagreb, 5. veljače 2009.

Zamjenik predsjednika Uprave
Ivan Vrljić, v. r.

Rješenje, NN 18/2009-405
## Rješenje kojim se društvu Direct zastupanje d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 18/2009 (11.2.2009.), Rješenje kojim se društvu Direct zastupanje d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

**HRVATSKA AGENCIJA ZA NADZOR
FINANCIJSKIH USLUGA**

406

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, odlučujući o zahtjevu društva Direct group LLC 2578 Enterprise Road, Orange City, FL 32763-7904, zastupanog po Slavku Plešu iz Čamerovca, Čamerovac 216, osnivača društva Direct zastupanje d.o.o. za zastupanje u osiguranju, »u osnivanju«, Zagreb, Gorjanska 29, za izdavanje dozvole za obavljanje poslova zastupanja u osiguranju, na sjednici održanoj 5. veljače 2009. donijela je

RJEŠENJE

I. Društvu Direct zastupanje d.o.o. za zastupanje u osiguranju, Zagreb, Gorjanska 29, daje se dozvola za obavljanje poslova zastupanja u osiguranju.

II. Društvo Direct zastupanje d.o.o. za zastupanje u osiguranju, Zagreb, Gorjanska 29, dužno je poslove zastupanja u osiguranju obavljati kao isključivu djelatnost.

III. Društvo Direct zastupanje d.o.o. za zastupanje u osiguranju, Zagreb, Gorjanska 29, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/09-37/5

Urbroj: 326-112-09-3

Zagreb, 5. veljače 2009.

Zamjenik predsjednika Uprave
Ivan Vrljić, v. r.

Rješenje, NN 18/2009-406
## Rješenje kojim se Elvisu Uzelcu iz Rijeke, osnivaču obrta Elvis-obrt za zastupanje u osiguranju, Rijeka, daje dozvola za obavljanje poslova zastupanja u osiguranju

### NN 18/2009 (11.2.2009.), Rješenje kojim se Elvisu Uzelcu iz Rijeke, osnivaču obrta Elvis-obrt za zastupanje u osiguranju, Rijeka, daje dozvola za obavljanje poslova zastupanja u osiguranju

**HRVATSKA AGENCIJA ZA NADZOR
FINANCIJSKIH USLUGA**

407

Na temelju odredbi članka 15. stavka 1. točke 4. alineje 3. i članka 8. stavka 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te odredbi članka 250. stavka 2, članka 252. stavak 2. i članka 260. stavak 1. točka 1, u svezi odredbe članka 236. stavak 4. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, odlučujući o zahtjevu Elvisa Uzelca iz Rijeke, Andree Benussia 6, osnivača obrta Elvis-obrt za zastupanje u osiguranju, Rijeka, Osječka 39, za izdavanje dozvole za obavljanje poslova zastupanja u osiguranju, na sjednici održanoj 5. veljače 2009. donijela je

RJEŠENJE

I. Elvisu Uzelcu iz Rijeke, Andree Benussia 6, osnivaču obrta Elvis-obrt za zastupanje u osiguranju, Rijeka, Osječka 39, daje se dozvola za obavljanje poslova zastupanja u osiguranju.

II. Elvis Uzelac iz Rijeke, Andree Benussia 6, osnivač obrta Elvis-obrt za zastupanje u osiguranju, Rijeka, Osječka 39, dužan je poslove zastupanja u osiguranju obavljati kao isključivu djelatnost.

III. Elvis Uzelac iz Rijeke, Andree Benussia 6, osnivač obrta Elvis-obrt za zastupanje u osiguranju, Rijeka, Osječka 39, dužan je u roku od tri dana od dana upisa u obrtni registar, dostaviti Hrvatskoj agenciji za nadzor financijskih usluga izvadak iz obrtnog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-37/3

Urbroj: 326-112-09-4

Zagreb, 5. veljače 2009.

Zamjenik predsjednika Uprave
Ivan Vrljić, v. r.

Rješenje, NN 18/2009-407
## Rješenje kojim se društvu Harinski d.o.o. za zastupanje u osiguranju, Zagreb, Zeleni trg 3, daje dozvola za obavljanje poslova zastupanja u osiguranju

### NN 18/2009 (11.2.2009.), Rješenje kojim se društvu Harinski d.o.o. za zastupanje u osiguranju, Zagreb, Zeleni trg 3, daje dozvola za obavljanje poslova zastupanja u osiguranju

**HRVATSKA AGENCIJA ZA NADZOR
FINANCIJSKIH USLUGA**

408

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05, 87/08), Uprava Hrvatske agencije za nadzor financijskih usluga, odlučujući o zahtjevu Marka Harinskog, osnivača društva Harinski d.o.o. za zastupanje u osiguranju, »u osnivanju«, Zagreb, Zeleni trg 3, za izdavanje dozvole za obavljanje poslova zastupanja u osiguranju, na sjednici održanoj 5. veljače 2009. donijela je

RJEŠENJE

I. Društvu Harinski d.o.o. za zastupanje u osiguranju, Zagreb, Zeleni trg 3, daje se dozvola za obavljanje poslova zastupanja u osiguranju.

II. Društvo Harinski d.o.o. za zastupanje u osiguranju, Zagreb, Zeleni trg 3, dužno je poslove zastupanja u osiguranju obavljati kao isključivu djelatnost.

III. Društvo Harinski d.o.o. za zastupanje u osiguranju, Zagreb, Zeleni trg 3, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa UP/I-453-02/09-37/7

Urbroj: 326-112-09-3

Zagreb, 5. veljače 2009.

Zamjenik predsjednika Uprave
Ivan Vrljić, v. r.

Rješenje, NN 18/2009-408
## Rješenje kojim se odobrava izbor depozitne banke Societe General-Splitska banka d.d., Split, za obavljanje poslova depozitne banke za Apex Omega otvoreni investicijski fond s javnom ponudom

### NN 18/2009 (11.2.2009.), Rješenje kojim se odobrava izbor depozitne banke Societe General-Splitska banka d.d., Split, za obavljanje poslova depozitne banke za Apex Omega otvoreni investicijski fond s javnom ponudom

**HRVATSKA AGENCIJA ZA NADZOR
FINANCIJSKIH USLUGA**

409

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 56. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima Apex Kapital d.o.o., Zagreb, Ilica 1a, putem punomoćnika Hrvoja Šabana, odvjetnika iz Zagreba, u predmetu odobrenja zamjene depozitne banke za Apex Omega otvoreni investicijski fond s javnom ponudom, na sjednici održanoj 5. veljače 2009. godine donosi

RJEŠENJE

1. Odobrava se izbor Societe General-Splitska banka d.d., Split, Ruđera Boškovića 16, za obavljanje poslova depozitne banke za Apex Omega otvoreni investicijski fond s javnom ponudom i to na temelju ugovora sklopljenog 15. siječnja 2009. godine između društva Apex Kapital d.o.o., Zagreb, Ilica 1a i Societe General-Splitska banka d.d., Split, Ruđera Boškovića 16.

2. Izreka ovog rješenja objavit će se u Narodnim novinama.

Klasa: UP/I-451-04/09-06/1

Urbroj: 326-113-09-2

Zagrebu, 5. veljače 2009.

Zamjenik predsjednika Uprave
Ivan Vrljić, v. r.

Rješenje, NN 18/2009-409
## Rješenje kojim se Anti Odaku, daje odobrenje za imenovanje članom Uprave društva VB Leasing d.o.o., Zagreb, Horvatova 82

### NN 18/2009 (11.2.2009.), Rješenje kojim se Anti Odaku, daje odobrenje za imenovanje članom Uprave društva VB Leasing d.o.o., Zagreb, Horvatova 82

**HRVATSKA AGENCIJA ZA NADZOR
FINANCIJSKIH USLUGA**

410

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br. 140/05), te odredbe članka 21. Zakona o leasingu (»Narodne novine« br. 135/06), povodom zahtjeva Nadzornog odbora društva VB Leasing d.o.o., Zagreb, Horvatova 82, za izdavanje odobrenja za imenovanje člana uprave, kojeg zastupa punomoćnik Hrvoje Arko, odvjetnik iz Zagreba, Jurišićeva 7, Uprava Hrvatske agencije za nadzor financijskih usluga na sjednici održanoj 5. veljače 2009., donijela je

RJEŠENJE

I. Anti Odaku, državljaninu Savezne Republike Njemačke s prebivalištem u Republici Austriji, 1100 Beč, Carl-Appel-Strasse 7/17.05., rođenom 10. travnja 1972. u Hamburgu, Savezna Republika Njemačka, daje se odobrenje za imenovanje članom uprave društva VB Leasing d.o.o., Zagreb, Horvatova 82, MBS: 080216770.

II. Izrjeka ovog Rješenja objavit će se u »Narodnim novinama«.

Klasa: UP/I-451-01/08-02/30

Urbroj: 326-114-09-7

Zagreb, 5. veljače 2009.

Zamjenik predsjednika Uprave
Ivan Vrljić, v. r.

Rješenje, NN 18/2009-410
## Ispravak Pravilnika o načinu raspodjele i obračunu troškova za isporučenu toplinsku energiju

### NN 18/2009 (11.2.2009.), Ispravak Pravilnika o načinu raspodjele i obračunu troškova za isporučenu toplinsku energiju

**MINISTARSTVO GOSPODARSTVA, RADA
I PODUZETNIŠTVA**

417

Nakon
izvršenog uspoređivanja s izvornim tekstom utvrđene su tiskarske
pogreške u Pravilniku o načinu raspodjele i obračunu troškova za
isporučenu toplinsku energiju, objavljenog u »Narodnim novinama« broj
139 od 3. prosinca 2008. godine, te se daje

ISPRAVAK

PRAVILNIKA O NAČINU RASPODJELE I OBRAČUNU TROŠKOVA ZA ISPORUČENU TOPLINSKU ENERGIJU

U članku 10. pod »Izračunate veličine« umjesto formule

»

![](dodatni/380856.jpeg)

«

treba stajati formula

»

![](dodatni/380857.jpeg)

«

»U članku 11. pod »Izračunate veličine« umjesto formule

»

![](dodatni/380858.jpeg)

«

treba stajati formula

»

![](dodatni/380859.gif)
«

Urbroj: 50501-09-90

Zagreb, 5. veljače 2009.

Glavna urednica
Zdenka Pogarčić, v. r.

Ostalo, NN 18/2009-417
## Ispravak Odluke o katastarskoj izmjeri na području Općine Klana za dijelove katastarskih općina Klana, Studena, Škalnica, Lisac i Breza

### NN 18/2009 (11.2.2009.), Ispravak Odluke o katastarskoj izmjeri na području Općine Klana za dijelove katastarskih općina Klana, Studena, Škalnica, Lisac i Breza

**DRŽAVNA GEODETSKA UPRAVA**

418

Nakon izvršenog uspoređivanja utvrđena je pogreška u Odluci o katastarskoj izmjeri objavljenoj u »Narodnim novinama« broj 141 od 5. prosinca 2008., te se daje

ISPRAVAK

ODLUKE O KATASTARSKOJ IZMJERI NA PODRUČJU OPĆINE KLANA ZA DIJELOVE KATASTARSKIH OPĆINA KLANA, STUDENA, ŠKALNICA, LISAC I BREZA

U naslovu umjesto »Odluku o katastarskoj izmjeri na području Općine Klana za dio katastarske općine Klana« treba stajati »Odluku o katastarskoj izmjeri na području Općine Klana za dijelove katastarskih općina Klana, Studena, Škalnica, Lisac i Breza«.

U točki 1. umjesto »… na području Općine Klana za dio katastarske općine Klana...« treba pisati »... na području Općine Klana za dijelove katastarskih općina Klana, Studena, Škalnica, Lisac i Breza...«.

U točki 4. umjesto »… na području dijela katastarske općine Klana...« treba pisati »... na području dijelova katastarskih općina Klana, Studena, Škalnica, Lisac i Breza...«.

U točki 5. umjesto »… na području dijela katastarske općine Klana...« treba pisati »... na području dijelova katastarskih općina Klana, Studena, Škalnica, Lisac i Breza...«.

Klasa: 931-04/08-04/10

Urbroj: 541-04-1/4-09-25

Zagreb, 30. siječnja 2009.

Ravnatelj
prof. dr. sc. Željko Bačić, v. r.

Ostalo, NN 18/2009-418
## Statistički standardi za PRODCOM istraživanje o industrijskoj proizvodnji za 2008. (IN-21/PRODCOM)

### NN 19/2009 (12.2.2009.), Statistički standardi za PRODCOM istraživanje o industrijskoj proizvodnji za 2008. (IN-21/PRODCOM)

DRŽAVNI ZAVOD ZA STATISTIKU

419

Na temelju članka 43. Zakona o službenoj statistici (»Narodne novine«, br. 103/03.) Državni zavod za statistiku određuje

**[STATISTIČKI STANDARDI](dodatni/381171.pdf)**

**[ZA PRODCOM ISTRAŽIVANJE O INDUSTRIJSKOJ PROIZVODNJI ZA 2008. (IND-21/PRODCOM)](dodatni/381171.pdf)**

Ostalo, NN 19/2009-419
## Vjerodostojno tumačenje članka 13. stavka 1. Zakona o izborima zastupnika u Hrvatski sabor ("Narodne novine", br. 116/99, 109/00, 53/03, 69/03. - pročišćeni tekst, 167/03, 44/06 i 19/07)

### NN 20/2009 (13.2.2009.), Vjerodostojno tumačenje članka 13. stavka 1. Zakona o izborima zastupnika u Hrvatski sabor ("Narodne novine", br. 116/99, 109/00, 53/03, 69/03. - pročišćeni tekst, 167/03, 44/06 i 19/07)

**HRVATSKI SABOR**

420

Na temelju članka 80. Ustava Republike Hrvatske i članka 116. Poslovnika Hrvatskoga sabora, Hrvatski sabor na sjednici 6. veljače 2009. daje

VJERODOSTOJNO TUMAČENJE

ČLANKA 13. STAVKA 1. ZAKONA O IZBORIMA ZASTUPNIKA U HRVATSKI SABOR (»NARODNE NOVINE«, BR. 116/99., 109/00., 53/03., 69/03. – PROČIŠĆENI TEKST, 167/03., 44/06. I 19/07.).

1. U dvojbi je li rok iz članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06. i 19/07.) prekluzivan ili instruktivan utvrđuje se da je taj rok prekluzivan (peremptoran) i propuštanjem podnošenja pisanog zahtjeva za nastavljanje obnašanja zastupničke dužnosti u tom roku znači gubitak prava za podnošenje toga zahtjeva.

Obrazloženje

Rok iz članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06. i 19/07.) jest zakonski, objektivni, neproduljivi i prekluzivni rok, što znači da istekom toga roka prestaje pravo podnošenja zahtjeva za nastavljanje obnašanja zastupničke dužnosti osobi (zastupniku) koja je zbog obnašanja nespojive dužnosti prestala obnašati zastupničku dužnost na temelju stavljanja mandata u mirovanje.

2. Ovo Vjerodostojno tumačenje objavit će se u »Narodnim novinama« zajedno s obrazloženjem.

Klasa: 021-12/08-05/14

Zagreb, 6. veljače 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Pročišćeni tekst, NN 20/2009-420
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 20/2009 (13.2.2009.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

**HRVATSKI SABOR**

421

Na temelju članka 80. Ustava Republike Hrvatske te članka 14. i 11. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06. i 19/07.), Hrvatski sabor na sjednici 6. veljače 2009. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da 4. veljače 2009. započinje mirovanje zastupničkog mandata zastupnika ANTE ĐAPIĆA i da zastupničku dužnost, sukladno članku 9. stavku 2. Poslovnika Hrvatskoga sabora, 6. veljače 2009. počinje obnašati zamjenik zastupnika DANIEL SRB.

Klasa: 021-14/09-01/01

Zagreb, 6. veljače 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 20/2009-421
## Odluka o imenovanju članice Upravnog odbora Nacionalne zaklade za znanost, visoko školstvo i tehnologijski razvoj Republike Hrvatske

### NN 20/2009 (13.2.2009.), Odluka o imenovanju članice Upravnog odbora Nacionalne zaklade za znanost, visoko školstvo i tehnologijski razvoj Republike Hrvatske

**HRVATSKI SABOR**

422

Na temelju članka 80. Ustava Republike Hrvatske i članka 5. stavka 2. Zakona o Nacionalnoj zakladi za znanost, visoko školstvo i tehnologijski razvoj Republike Hrvatske (»Narodne novine«, br. 117/01.), Hrvatski sabor na sjednici 6. veljače 2009. donio je

ODLUKU

O IMENOVANJU ČLANICE UPRAVNOG ODBORA NACIONALNE ZAKLADE ZA ZNANOST, VISOKO ŠKOLSTVO I TEHNOLOGIJSKI RAZVOJ REPUBLIKE HRVATSKE

Za članicu Upravnog odbora Nacionalne zaklade za znanost, visoko školstvo i tehnologijski razvoj Republike Hrvatske imenuje se s danom 25. veljače 2009. na prijedlog Nacionalnog vijeća za znanost dr. sc. ALEMKA MARKOTIĆ.

Klasa: 021-13/08-07/103

Zagreb, 6. veljače 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 20/2009-422
## Odluka o postavljenju Nevena Pelicarića za izvanrednog i opunomoćenog veleposlanika Republike Hrvatske u Kneževini Andori

### NN 20/2009 (13.2.2009.), Odluka o postavljenju Nevena Pelicarića za izvanrednog i opunomoćenog veleposlanika Republike Hrvatske u Kneževini Andori

**PREDSJEDNIK REPUBLIKE HRVATSKE**

423

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/362, urbroj: 50304/2-09-01 od 3. veljače 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam NEVENA PELICARIĆA izvanrednog i opunomoćenog veleposlanika Republike Hrvatske u Kraljevini Španjolskoj, sa sjedištem u Madridu, i za izvanrednog i opunomoćenog veleposlanika Republike Hrvatske u Kneževini Andori, sa sjedištem u Madridu.

Ova Odluka stupa na snagu danom donošenja.

Klasa: 018-07/09-02/14

Urbroj: 71-05-03/1-09-2

Zagreb, 9. veljače 2009.

Predsjednik
Republike Hrvatske
Stjepan Mesić, v. r.

Odluka, NN 20/2009-423
## Odluka o postavljenju Vesne Terzić za izvanrednu i opunomoćenu zastupnicu Republike Hrvatske u Republici Peru

### NN 20/2009 (13.2.2009.), Odluka o postavljenju Vesne Terzić za izvanrednu i opunomoćenu zastupnicu Republike Hrvatske u Republici Peru

**PREDSJEDNIK REPUBLIKE HRVATSKE**

424

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/373, urbroj: 50304/2-09-01 od 3. veljače 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam VESNU TERZIĆ izvanrednu i opunomoćenu veleposlanicu Republike Hrvatske u Republici Čile, sa sjedištem u Santiagu de Chile, i za izvanrednu i opunomoćenu veleposlanicu Republike Hrvatske u Republici Peru, sa sjedištem u Santiagu de Chile.

Ova Odluka stupa na snagu danom donošenja.

Klasa: 018-07/09-02/09

Urbroj: 71-05-03/1-09-3

Zagreb, 9. veljače 2009.

Predsjednik
Republike Hrvatske
Stjepan Mesić, v. r.

Odluka, NN 20/2009-424
## Odluka o postavljenju prof. dr. sc. Ante Simonića za izvanrednog i opunomoćenog veleposlanika Republike Hrvatske u Mongoliji

### NN 20/2009 (13.2.2009.), Odluka o postavljenju prof. dr. sc. Ante Simonića za izvanrednog i opunomoćenog veleposlanika Republike Hrvatske u Mongoliji

**PREDSJEDNIK REPUBLIKE HRVATSKE**

425

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/370, urbroj: 50304/2-09-03 od 3. veljače 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam prof. dr. sc. ANTU SIMONIĆA izvanrednog i opunomoćenog veleposlanika Republike Hrvatske u Narodnoj Republici Kini, sa sjedištem u Pekingu, i za izvanrednog i opunomoćenog veleposlanika Republike Hrvatske u Mongoliji, sa sjedištem u Pekingu.

Ova Odluka stupa na snagu danom donošenja.

Klasa: 018-07/09-02/11

Urbroj: 71-05-03/1-09-3

Zagreb, 9. veljače 2009.

Predsjednik
Republike Hrvatske
Stjepan Mesić, v. r.

Odluka, NN 20/2009-425
## Odluka o postavljenju dr. sc. Vesne Cvjetković Kurelec za izvanrednu i opunomoćenu veleposlanicu Republike Hrvatske u Republici Armeniji

### NN 20/2009 (13.2.2009.), Odluka o postavljenju dr. sc. Vesne Cvjetković Kurelec za izvanrednu i opunomoćenu veleposlanicu Republike Hrvatske u Republici Armeniji

**PREDSJEDNIK REPUBLIKE HRVATSKE**

426

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/361, urbroj: 50304/2-09-03 od 3. veljače 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam dr. sc. VESNU CVJETKOVIĆ KURELEC izvanrednu i opunomoćenu veleposlanicu Republike Hrvatske u Helenskoj Republici, sa sjedištem u Ateni, i za izvanrednu i opunomoćenu veleposlanicu Republike Hrvatske u Republici Armeniji, sa sjedištem u Ateni.

Ova Odluka stupa na snagu danom donošenja.

Klasa: 018-07/09-02/12

Urbroj: 71-05-03/1-09-3

Zagreb, 9. veljače 2009.

Predsjednik
Republike Hrvatske
Stjepan Mesić, v. r.

Odluka, NN 20/2009-426
## Odluka o postavljenju mr. sc. Nebojše Koharevića za izvanrednog i opunomoćenog veleposlanika Republike Hrvatske u Republici Bjelorus

### NN 20/2009 (13.2.2009.), Odluka o postavljenju mr. sc. Nebojše Koharevića za izvanrednog i opunomoćenog veleposlanika Republike Hrvatske u Republici Bjelorus

**PREDSJEDNIK REPUBLIKE HRVATSKE**

427

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/427, urbroj: 50304/2-09-01 od 3. veljače 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam mr. sc. NEBOJŠU KOHAROVIĆA izvanrednog i opunomoćenog veleposlanika Republike Hrvatske u Ruskoj Federaciji, sa sjedištem u Moskvi, i za izvanrednog i opunomoćenog veleposlanika Republike Hrvatske u Republici Bjelarus, sa sjedištem u Moskvi.

Ova Odluka stupa na snagu danom donošenja.

Klasa: 018-07/09-02/13

Urbroj: 71-05-03/1-09-3

Zagreb, 9. veljače 2009.

Predsjednik
Republike Hrvatske
Stjepan Mesić, v. r.

Odluka, NN 20/2009-427
## Odluka o postavljenju Željka Čimbura za izvanrednog i opunomoćenog veleposlanika Republike Hrvatske u Republici Indoneziji

### NN 20/2009 (13.2.2009.), Odluka o postavljenju Željka Čimbura za izvanrednog i opunomoćenog veleposlanika Republike Hrvatske u Republici Indoneziji

**PREDSJEDNIK REPUBLIKE HRVATSKE**

428

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/369, urbroj: 50304/2-09-01 od 3. veljače 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam ŽELJKA ČIMBURA za izvanrednog i opunomoćenog veleposlanika Republike Hrvatske u Republici Indoneziji, sa sjedištem u Džakarti.

Ova Odluka stupa na snagu danom donošenja.

Klasa: 018-07/08-02/26

Urbroj: 71-05-03/1-09-7

Zagreb, 9. veljače 2009.

Predsjednik
Republike Hrvatske
Stjepan Mesić, v. r.

Odluka, NN 20/2009-428
## Odluka o postavljenju Vladimira Mateka za izvanrednog i opunomoćenog veleposlanika Republike Hrvatske u Kraljevini Švedskoj

### NN 20/2009 (13.2.2009.), Odluka o postavljenju Vladimira Mateka za izvanrednog i opunomoćenog veleposlanika Republike Hrvatske u Kraljevini Švedskoj

**PREDSJEDNIK REPUBLIKE HRVATSKE**

429

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-01/542, urbroj: 50304/2-09-01 od 29. siječnja 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam VLADIMIRA MATEKA za izvanrednog i opunomoćenog veleposlanika Republike Hrvatske u Kraljevini Švedskoj, sa sjedištem u Stockholmu.

Ova Odluka stupa na snagu danom donošenja.

Klasa: 018-07/08-02/52

Urbroj: 71-05-03/1-09-9

Zagreb, 9. veljače 2009.

Predsjednik
Republike Hrvatske
Stjepan Mesić, v. r.

Odluka, NN 20/2009-429
## Rješenje o razrješenju ravnatelja Uprave za inspekcijske poslove u Ministarstvu znanosti, obrazovanja i športa

### NN 20/2009 (13.2.2009.), Rješenje o razrješenju ravnatelja Uprave za inspekcijske poslove u Ministarstvu znanosti, obrazovanja i športa

**VLADA REPUBLIKE HRVATSKE**

430

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 5. veljače 2009. godine donijela

RJEŠENJE

O RAZRJEŠENJU RAVNATELJA UPRAVE ZA INSPEKCIJSKE POSLOVE U MINISTARSTVU ZNANOSTI, OBRAZOVANJA I ŠPORTA

Razrješuje se MARIJAN KAJMAK položaja ravnatelja Uprave za inspekcijske poslove u Ministarstvu znanosti, obrazovanja i športa, na osobni zahtjev.

Klasa: 080-02/09-02/16

Urbroj: 50304/2-09-01

Zagreb, 5. veljače 2009.

Predsjednik
dr. sc. Ivo Sanader, v. r.

Rješenje, NN 20/2009-430
## Rješenje o imenovanju ravnateljice Uprave za strateške infrastrukturne objekte u Ministarstvu mora, prometa i infrastrukture

### NN 20/2009 (13.2.2009.), Rješenje o imenovanju ravnateljice Uprave za strateške infrastrukturne objekte u Ministarstvu mora, prometa i infrastrukture

**VLADA REPUBLIKE HRVATSKE**

431

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 5. veljače 2009. godine donijela

RJEŠENJE

O IMENOVANJU RAVNATELJICE UPRAVE ZA STRATEŠKE INFRASTRUKTURNE OBJEKTE U MINISTARSTVU MORA, PROMETA I INFRASTRUKTURE

Imenuje se mr. sc. KATARINA ČOP BAJDE ravnateljicom Uprave za strateške infrastrukturne objekte u Ministarstvu mora, prometa i infrastrukture.

Klasa: 080-02/09-01/16

Urbroj: 50304/2-09-01

Zagreb, 5. veljače 2009.

Predsjednik
dr. sc. Ivo Sanader, v. r.

Rješenje, NN 20/2009-431
## Rješenje o razrješenju člana Povjerenstva Vlade Republike Hrvatske za osobe s invaliditetom

### NN 20/2009 (13.2.2009.), Rješenje o razrješenju člana Povjerenstva Vlade Republike Hrvatske za osobe s invaliditetom

**VLADA REPUBLIKE HRVATSKE**

432

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke VII. Odluke o osnivanju Povjerenstva Vlade Republike Hrvatske za osobe s invaliditetom (»Narodne novine«, br. 102/2000, 6/2001, 167/2003, 23/2004, 14/2008 i 15/2009), Vlada Republike Hrvatske je na sjednici održanoj 5. veljače 2009. godine donijela

RJEŠENJE

O RAZRJEŠENJU ČLANA POVJERENSTVA VLADE REPUBLIKE HRVATSKE ZA OSOBE S INVALIDITETOM

Razrješuje se SILVIJA TRGOVEC GREIF dužnosti člana Povjerenstva Vlade Republike Hrvatske za osobe s invaliditetom.

Klasa: 080-02/09-02/17

Urbroj: 50304/2-09-01

Zagreb, 5. veljače 2009.

Predsjednik
dr. sc. Ivo Sanader, v. r.

Rješenje, NN 20/2009-432
## Rješenje o imenovanju člana Povjerenstva Vlada Republike Hrvatske za osobe s invaliditetom

### NN 20/2009 (13.2.2009.), Rješenje o imenovanju člana Povjerenstva Vlada Republike Hrvatske za osobe s invaliditetom

**VLADA REPUBLIKE HRVATSKE**

433

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke VII. Odluke o osnivanju Povjerenstva Vlade Republike Hrvatske za osobe s invaliditetom (»Narodne novine«, br. 102/2000, 6/2001, 167/2003, 23/2004, 14/2008 i 15/2009), Vlada Republike Hrvatske je na sjednici održanoj 5. veljače 2009. godine donijela

RJEŠENJE

O IMENOVANJU ČLANA POVJERENSTVA VLADE REPUBLIKE HRVATSKE ZA OSOBE S INVALIDITETOM

Imenuje se DANIJELA GAUBE članom Povjerenstva Vlade Republike Hrvatske za osobe s invaliditetom.

Klasa: 080-02/09-01/17

Urbroj: 50304/2-09-01

Zagreb, 5. veljače 2009.

Predsjednik
dr. sc. Ivo Sanader, v. r.

Rješenje, NN 20/2009-433
## Rješenje o razrješenju člana i tajnice Savjeta za mlade

### NN 20/2009 (13.2.2009.), Rješenje o razrješenju člana i tajnice Savjeta za mlade

**VLADA REPUBLIKE HRVATSKE**

434

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke III. Odluke o osnivanju Savjeta za mlade (»Narodne novine«, br. 111/2003, 23/2004, 120/2005 i 21/2008), Vlada Republike Hrvatske je na sjednici održanoj 5. veljače 2009. godine donijela

RJEŠENJE

O RAZRJEŠENJU ČLANA I TAJNICE SAVJETA ZA MLADE

1. Razrješuje se JOZO ČIKEŠ dužnosti člana Savjeta za mlade.

2. Razrješuje se IVANA KANCELJAK dužnosti tajnice Savjeta za mlade.

Klasa: 080-02/09-02/18

Urbroj: 50304/2-09-01

Zagreb, 5. veljače 2009.

Predsjednik
dr. sc. Ivo Sanader, v. r.

Rješenje, NN 20/2009-434
## Rješenje o imenovanju člana i tajnice Savjeta za mlade

### NN 20/2009 (13.2.2009.), Rješenje o imenovanju člana i tajnice Savjeta za mlade

**VLADA REPUBLIKE HRVATSKE**

435

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke III. Odluke o osnivanju Savjeta za mlade (»Narodne novine«, br. 111/2003, 23/2004, 120/2005 i 21/2008), Vlada Republike Hrvatske je na sjednici održanoj 5. veljače 2009. godine donijela

RJEŠENJE

O IMENOVANJU ČLANA I TAJNICE SAVJETA ZA MLADE

1. Imenuje se ZDENKO ŽUNIĆ članom Savjeta za mlade.

2. Imenuje se BOŽENA OSVADIĆ tajnicom Savjeta za mlade.

Klasa: 080-02/09-01/18

Urbroj: 50304/2-09-01

Zagreb, 5. veljače 2009.

Predsjednik
dr. sc. Ivo Sanader, v. r.

Rješenje, NN 20/2009-435
## Rješenje o imenovanju člana Etičkog povjerenstva

### NN 20/2009 (13.2.2009.), Rješenje o imenovanju člana Etičkog povjerenstva

**VLADA REPUBLIKE HRVATSKE**

436

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 14.b stavka 3. Etičkog kodeksa državnih službenika (»Narodne novine«, br. 49/2006 i 134/2008), Vlada Republike Hrvatske je na sjednici održanoj 5. veljače 2009. godine donijela

RJEŠENJE

O IMENOVANJU ČLANA ETIČKOG POVJERENSTVA

Imenuje se RADOMIR DELIĆ članom Etičkog povjerenstva.

Klasa: 080-02/09-01/19

Urbroj: 50304/2-09-01

Zagreb, 5. veljače 2009.

Predsjednik
dr. sc. Ivo Sanader, v. r.

Rješenje, NN 20/2009-436
## Rješenje o razrješenju predsjednika i članova Stručnog savjeta Ureda za suzbijanje zlouporabe opojnih droga

### NN 20/2009 (13.2.2009.), Rješenje o razrješenju predsjednika i članova Stručnog savjeta Ureda za suzbijanje zlouporabe opojnih droga

**VLADA REPUBLIKE HRVATSKE**

437

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 6. stavka 4. Uredbe o osnivanju Ureda za suzbijanje zlouporabe opojnih droga (»Narodne novine«, br. 18/2002, 12/2005 i 111/2006), Vlada Republike Hrvatske je na sjednici održanoj 5. veljače 2009. godine donijela

RJEŠENJE

O RAZRJEŠENJU PREDSJEDNIKA I ČLANOVA STRUČNOG SAVJETA UREDA ZA SUZBIJANJE ZLOUPORABE OPOJNIH DROGA

1. Razrješuje se prof. dr. sc. LJUBOMIR HOTUJAC dužnosti predsjednika Stručnog savjeta Ureda za suzbijanje zlouporabe opojnih droga.

2. Razrješuju se dužnosti članovi Stručnog savjeta Ureda za suzbijanje zlouporabe opojnih droga:

– dr. sc. ELIZABETA DADIĆ HERO

– IVAN RITTIG

– prof. dr. sc. ANČI LEBURIĆ

– mr. sc. MARINKO BARBIŠ

– MIRJANA LOVREKOVIĆ

– IVANA HABERLE

– JADRANKA SPLIVALO

– DRAŽEN MAJIĆ

– GORDANA KLARIĆ

– MARJAN VUZEM.

Klasa: 080-02/09-02/19

Urbroj: 50304/2-09-01

Zagreb, 5. veljače 2009.

Predsjednik
dr. sc. Ivo Sanader, v. r.

Rješenje, NN 20/2009-437
## Rješenje o imenovanju predsjednice i članova Stručnog savjeta Ureda za suzbijanje zlouporabe opojnih droga

### NN 20/2009 (13.2.2009.), Rješenje o imenovanju predsjednice i članova Stručnog savjeta Ureda za suzbijanje zlouporabe opojnih droga

**VLADA REPUBLIKE HRVATSKE**

438

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 6. stavka 4. Uredbe o osnivanju Ureda za suzbijanje zlouporabe opojnih droga (»Narodne novine«, br. 18/2002, 12/2005 i 111/2006), Vlada Republike Hrvatske je na sjednici održanoj 5. veljače 2009. godine donijela

RJEŠENJE

O IMENOVANJU PREDSJEDNICE I ČLANOVA STRUČNOG SAVJETA UREDA ZA SUZBIJANJE ZLOUPORABE OPOJNIH DROGA

1. Imenuje se prim. dr. sc. MARINA KUZMAN predsjednicom Stručnog savjeta Ureda za suzbijanje zlouporabe opojnih droga.

2. Za članove Stručnog savjeta Ureda za suzbijanje zlouporabe opojnih droga, imenuju se:

– DANICA KRAMARIĆ, dr. med.

– prof. dr. sc. SLAVKO SAKOMAN

– prof. dr. sc. BERISLAV PAVIŠIĆ

– mr. sc. SINIŠA ZOVKO, dr. med.

– mr. sc. MIROSLAV VENUS

– ŽELJKO PETKOVIĆ

– DRAGANA BAŠIĆ LISIČIN

– KATARINA GERBL

– DUŠKO RADIĆ

– ASTRID HORVAT.

Klasa: 080-02/09-01/20

Urbroj: 50304/2-09-01

Zagreb, 5. veljače 2009.

Predsjednik
dr. sc. Ivo Sanader, v. r.

Rješenje, NN 20/2009-438
## Naputak o izmjenama i dopunama Naputka o uvjetima i načinu ostvarivanja elektroničke komunikacije s registarskim sudom radi upisa društva s ograničenom odgovornošću u sudski registar

### NN 20/2009 (13.2.2009.), Naputak o izmjenama i dopunama Naputka o uvjetima i načinu ostvarivanja elektroničke komunikacije s registarskim sudom radi upisa društva s ograničenom odgovornošću u sudski registar

**MINISTARSTVO PRAVOSUĐA**

441

Na temelju članka 28. stavka 2. Zakona o izmjenama i dopunama Zakona o sudskom registru (»Narodne novine« broj: 40/07.), ministar pravosuđa donosi

NAPUTAK

O IZMJENAMA I DOPUNAMA NAPUTKA O UVJETIMA I NAČINU OSTVARIVANJA ELEKTRONIČKE KOMUNIKACIJE S REGISTARSKIM SUDOM RADI UPISA DRUŠTVA S OGRANIČENOM ODGOVORNOŠĆU U SUDSKI REGISTAR

Članak 1.

U članku 1. Naputka o uvjetima i načinu ostvarenja elektroničke komunikacije s registarskim sudom radi upisa društva s ograničenom odgovornošću (»Narodne novine« broj 109/07. i 62/08.), mijenjaju se stavci 2. i 3. i glase:

»Pilot projekt upisa osnivanja društva u sudski registar provest će se u sudskom registru Trgovačkog suda u Bjelovaru, Trgovačkog suda u Dubrovniku, Trgovačkog suda u Karlovcu, Trgovačkog suda u Osijeku, Trgovačkog suda u Pazinu, Trgovačkog suda u Rijeci, Trgovačkog suda u Sisku, Trgovačkog suda u Slavonskom Brodu, Trgovačkog suda u Splitu, Trgovačkog suda u Šibeniku, Trgovačkog suda u Varaždinu, Trgovačkog suda u Zadru i Trgovačkog suda u Zagrebu.

Pilot projekt trajat će do 31. prosinca 2009. godine.«

Članak 2.

U članku 2., točki 1. iza riječi »upis u« dodaje se riječ »sudski«.

U točki 2. iza riječi »elektronički sustav« briše se riječ »koji«.

Članak 3.

U članku 4. iza stavka 4. dodaje se stavak 5., koji glasi:

»Ako javni bilježnik ne može poslati prijavu elektroničkim putem zbog tehničkog kvara na sustavu ili komunikacijama, dužan je odmah o tome obavijestiti nadležni HITRO.HR ured koji će javnom bilježniku dati tehničku uputu«.

Dosadašnji stavak 5. postaje stavak 6.

Članak 4.

U članku 5. iza stavka 3. dodaje se stavak 4. koji glasi:

»Ako je sudskom registru nadležnog suda onemogućen postupak provedbe osnivanja društva u skladu s ovim Naputkom, nadležni registarski sud dužan je odmah o tome obavijestiti Visoki trgovački sud Republike Hrvatske.«

Članak 5.

Naslov iznad članka 6. mijenja se i glasi:

»Dostava dokumentacije o upisu«.

U članku 6. stavku 1. iza riječi »dostaviti«, riječi »izvornik te prijave i priloge« zamjenjuju se riječima »prijavu i priloge«.

U članku 6. stavku 2. iza riječi »dostaviti«, riječi »izvornike prijave i priloga« zamjenjuju se riječima »prijavu i priloge«.

Članak 6.

U članku 7. stavku 1. riječi unutar zagrade »(»Narodne novine« broj: 10/95., 101/96., 62/98., 123/02. i 94/05.)«, zamjenjuju se riječima »(»Narodne novine« broj: 134/07.)«.

Članak 7.

Ovaj Naputak stupa na snagu danom objave u »Narodnim novinama«.

Klasa: 740-13/08-01/2

Urbroj: 514-04-01-03/1-08/14

Zagreb, 19. prosinca 2008.

Ministar pravosuđa
dr. sc. Ivan Šimonović, v. r.

Naputak, NN 20/2009-441